ಲೆಕ್ಕಾಚಾರದಲ್ಲಿ ಅರವಿಂದ್ ವೀಕ್ ಅಂದಿದ್ದೇಕೆ ದಿವ್ಯಾ..?

ಬೆಂಗಳೂರು: ಬಿಗ್‍ಬಾಸ್ ಮನೆಯಲ್ಲಿ ಪ್ರೇಮಪಕ್ಷಿಗಳಾಗಿರುವ ದಿವ್ಯಾ ಉರುಡುಗ ಮತ್ತು ಅರವಿಂದ್ ಪ್ರತಿದಿನ ಒಂದಲ್ಲ ಒಂದು ವಿಷಯಗಳ ಕುರಿತು ಒಬ್ಬರಿಗೊಬ್ಬರು ಶೇರ್ ಮಾಡಿಕೊಂಡು ಬಹಳ ಖುಷಿಯಿಂದ ಕಾಲ ಕಳೆಯುತ್ತಿದ್ದಾರೆ. ಈ ನಡುವೆ ಕಳೆದ ಸಂಚಿಕೆಯಲ್ಲಿ ದಿವ್ಯ ಉರುಡುಗ, ಅರವಿಂದ್ ನೀವು ಎಲ್ಲಾ ವಿಷಯಗಳಲ್ಲಿ ಶಾರ್ಪ್ ಇದ್ದೀರ ಆದರೆ ಆ ಒಂದು ವಿಷಯದಲ್ಲಿ ಮಾತ್ರ ವೀಕ್ ಎಂದಿದ್ದಾರೆ!

ಬಿಗ್‍ಮನೆಯಲ್ಲಿ ಮನೆಯ ಸದಸ್ಯರೆಲ್ಲರು ಅಲ್ಲಲ್ಲಿ ಹರಟೆ ಹೊಡೆದುಕೊಂಡಿದ್ದಾಗ ಜೊತೆ ಸೇರಿದ ದಿವ್ಯ ಮತ್ತು ಅರವಿಂದ್ ಈ ಹಿಂದೆ ಬಿಗ್ ಮನೆಯಲ್ಲಿ ಅವರಿಬ್ಬರು ಹೈಟ್ ನೋಡಿಕೊಂಡಿದ್ದ ವಿಚಾರವಾಗಿ ಮಾತಿಗಿಳಿದಿದ್ದಾರೆ. ಈ ವೇಳೆ ದಿವ್ಯ, ಅರವಿಂದ್ ಜೊತೆ ನೀವು ಎಲ್ಲಾ ವಿಷಯಗಳಲ್ಲಿ ಶಾರ್ಪ್ ಇದ್ದೀರಿ. ಎಲ್ಲಾ ಓಕೆ ಆದರೆ ಒಂದು ವಿಷಯದಲ್ಲಿ ಮಾತ್ರ ವೀಕ್ ಇದ್ದೀರಿ ಎಂದರು. ಇದಕ್ಕೆ ಮರು ಪ್ರಶ್ನಿಸಿದ ಅರವಿಂದ್ ಯಾವುದರಲ್ಲಿ ವೀಕ್ ಎಸೆಟ್ಸ್ ನಲ್ಲಿನ ಎಂದರು. ಇದಕ್ಕೆ ಉತ್ತರಿಸಿದ ದಿವ್ಯಾ ಅಲ್ಲ ನೀವು ಲೆಕ್ಕಾಚಾರದಲ್ಲಿ ವೀಕ್ ಎಂದು ತಿಳಿಸಿದರು.

ಮತ್ತೆ ಮಾತು ಮುಂದುವರಿಸಿದ ದಿವ್ಯಾ ನಿಮಗೆ ಲೆಕ್ಕಾಚಾರದಲ್ಲಿರುವ ಬೇಸಿಕ್‍ಗಳೆ ಗೊತ್ತಿಲ್ಲ ಎಂದು ತಮ್ಮ ಕೈಗಳಿಂದ ಬೇಸಿಕ್ ಕಲಿಸಿಕೊಡಲು ಮುಂದಾದರು. ದಿವ್ಯ ಅವರ ಲೆಕ್ಕಾಚಾರದ ಬೇರೆ ಬೇರೆ ಹಂತಗಳನ್ನು ಗಮನಿಸಿದ ಅರವಿಂದ್ ಜೋರಾಗಿ ನಕ್ಕುಬಿಟ್ಟರು. ಇದನ್ನು ನೋಡಿ ದಿವ್ಯಾ ಕೂಡ ನಗಲು ಪ್ರಾರಂಭಿಸಿದರು. ನಂತರ ದಿವ್ಯಾ ನಾನು ಪೂರ್ತಿಯಾಗಿ ತಿಳಿಸುವವರೆಗೆ ಕಾಯಿರಿ ಎಂದು ಅರವಿಂದ್‍ಗೆ ಸೂಚನೆ ನೀಡಿದರು.

ದಿವ್ಯಾ ಮತ್ತು ಅರವಿಂದ್ ಜೋಡಿಹಕ್ಕಿಗಳಾಗಿ ಬಿಗ್ ಮನೆಯಲ್ಲಿ ಕಾಣಿಸಿಕೊಂಡು ಬಿಗ್‍ಬಾಸ್ ಅಭಿಮಾನಿಗಳನ್ನು ರಂಜಿಸುತಿದ್ದು, ಇದೀಗ ಅರವಿಂದ್‍ಗೆ ಲೆಕ್ಕಾಚಾರ ಕಲಿಸಿಕೊಟ್ಟಿರುವ ದಿವ್ಯ ಮುಂದೆ ಏನೆಲ್ಲಾ ಕಲಿಸಿಕೊಡಲಿದ್ದಾರೆ ಎಂಬುದನ್ನು ನೋಡಲು ಕಾದುಕುಳಿತಿದ್ದಾರೆ.